Karamell mousse torta « Picijuci Cukrászdája
« Citromkrémes linzertorta a 2015 őszi Segítsütire
Bézs-narancs emeleteske »
2015.09.17 | Karamell, Krémes torták | Nyomtatás
Férjem születésnapjára idén is valami karamelleset kellett (szerettem volna) készíteni, mivel nagy karamell fun. Próbáltam valami egyszerű de nagyszerűt kiagyalni neki, remélem sikerült.
Bár őszintén megvallva még így is hiányolta a Rákóczi túróst 🙁 mert neki az jár a születésnapjára…..szerinte.
16 szelet (26 cm formában sütve)
2 lap karamelles piskóta ( a lisztből visszavéve egy evőkanálnyit, helyette 1 ek. karamell pudingport tenni)
Ezt előző nap el kell készíteni!
30 dkg cukor, 3 dl zsíros állati tejszín
A cukrot lassú tűzön szép sötétre karamellizáljuk, ha elolvadt minden szem cukor akkor lassan- pici adagokban (!!!!) hozzáöntjük a tejszínt. Addig főzzük-sűrítjük amíg szép egynemű nem lesz, és nem marad benne cukor-gubacs. Másnapig hűtőben szép sűrűre összeáll.
Vigyázzunk ez egy veszélyes művelet, gyermek ne tartózkodjon a közelünkben!
5 dl tejszín, karamell szósz
A karamellszószból annyit vettem el amivel megkentem egy lap piskótát.
A tejszínt keményre felvertem hozzáadott cukor nélkül. A kissé visszaolvasztott (szobahőn egy délelőttöt állt) karamellszószt beleöntöttem és szép selymesre vertem a tejszínnel.
Az alsó lap piskótát megkentem karamell szósszal, majd erre ment az összes mousse, lezártam a másik lap piskótával. Ezt egy éjszakát együtt szépen pihentetni hűtőben.
A tetejére én olvasztott étcsokoládét ( 20 dkg) tettem, kompenzálni a karamell édességét, de el tudom képzelni felvert tejszínhabbal is.